ΓΡΑΠΤΗ ΕΡΩΤΗΣΗ E-2673/02

υποβολή: Pasqualina Napoletano (PSE), Hlne Flautre (Verts/ALE),Raimon Obiols i Germ (PSE), Jos Salafranca Snchez-Neyra (PPE-DE),Pedro Marset Campos (GUE/NGL) και Bob van den Bos (ELDR) προς την Επιτροπή

(24 Σεπτεμβρίου 2002)

Θέμα: Κριτήρια για τη συμπερίληψη μεσογειακών χωρών-εταίρων στο έγγραφο προγραμματισμού Ευρωπαϊκή Πρωτοβουλία για τη Δημοκρατία και τα Δικαιώματα του Ανθρώπου, 2002-2004

Το έγγραφο προγραμματισμού Ευρωπαϊκή Πρωτοβουλία για τη Δημοκρατία και τα Δικαιώματα του Ανθρώπου, 2002-2004 καθορίζει γεωγραφικές προτεραιότητες οι οποίες ανταποκρίνονται στις πολιτικές προτεραιότητες της Ένωσης όπως αναφέρεται στην Ανακοίνωση της Επιτροπής της 8ης Μαΐου 2001(1) Όσον αφορά τις μεσογειακές χώρες-εταίρους, οι προτεραιότητες φαίνεται να είναι η Αλγερία, το Ισραήλ, η Δυτική Όχθη/Γάζα, η Τυνησία.

Δεν νομίζει η Επιτροπή ότι ο αποκλεισμός χωρών όπως το Μαρόκο, η Αίγυπτος, ο Λίβανος, η Ιορδανία είναι δύσκολο να ερμηνευθεί και να κατανοηθεί·

Προτίθεται η Επιτροπή να διορθώσει αυτή την ακατανόητη απόφαση δεδομένου ότι όλες οι χώρες της ευρωμεσογειακής εταιρικής σχέσης θα πρέπει να αποτελούν προτεραιότητα με την έννοια της ενίσχυσης της κοινωνίας των πολιτών και της δημοκρατίας, και ότι αυτή η κατάσταση αποκλεισμός — συμπερίληψη κινδυνεύει να δημιουργήσει ακατανοησία και παρεξηγήσεις τόσο μεταξύ των μεσογειακών χωρών-εταίρων όσο και στην κοινή γνώμη της Ευρωπαϊκής Ένωσης·

(1) COM(2001)252 τελικό.

Απάντηση του κ. Patten εξ ονόματος της Επιτροπής

(19 Νοεμβρίου 2002)

Η επικέντρωση της Ευρωπαϊκής Πρωτοβουλίας για τη Δημοκρατία και τα Ανθρώπινα Δικαιώματα (ΕΠΔΑΔ) σε ορισμένες χώρες στόχου και σε θεματικές προτεραιότητες για την περίοδο 2002-2004, οφείλεται στην ανακοίνωση της Επιτροπής της 8ης Μαΐου 2001 σχετικά με τον ρόλο της Ένωσης στην προώθηση των ανθρωπίνων δικαιωμάτων και τον εκδημοκρατισμό σε τρίτες χώρες(1), στην οποία αναγνωρίζεται η ανάγκη να αναπτυχθεί μία περισσότερο στρατηγική προσέγγιση για την ΕΠΔΑΔ. Η ΕΠΔΑΔ είχε προγενέστερα αποτελέσει το αντικείμενο πολλών εκθέσεων(2) του Ευρωπαϊκού Κοινοβουλίου καθώς και αξιολογήσεων στις οποίες παρατηρείτο ότι οι επιπτώσεις της ενίσχυσης που χορηγείται στο πλαίσιο της ΕΠΔΑΔ ήσαν μειωμένες, δεδομένου ότι αφενός δεν δόθηκε ιδιαίτερη έμφαση στις προτεραιότητες και αφετέρου η βιωσιμότητα της ενέργειας ήταν περιορισμένη. Η απόφαση της Επιτροπής ναιοθετήσει μία περισσότερο στρατηγική προσέγγιση έναντι της ΕΠΔΑΔ έγινε δεκτή με ικανοποίηση και ενθαρρύνθηκε από το Συμβούλιο του Ιουνίου του 2001(3).

Μετά από εκτενείς διαβουλεύσεις με τις γεωγραφικέςπηρεσίες της Επιτροπής και τις Αντιπροσωπείες, εντοπίστηκαν 29 χώρες στόχου, μεταξύ των οποίων ήσαν, όσον αφορά τη Μεσογειακή περιφέρεια, η Αλγερία, το Ισραήλ, η Δυτική Όχθη/Λωρίδα της Γάζας και η Τυνησία. Η επιλογή έγινε σύμφωνα με τα κριτήρια που ορίζονται στην ανακοίνωση του Μαΐου 2001: ενίσχυση των επιπτώσεων των χρηματοδοτούμενων στο πλαίσιο της ΕΠΔΑΔ δραστηριοτήτων, λαμβανομένηςπόψη της γεωγραφικής ισορροπίας, καθώς και ενίσχυση της συνοχής και της συμπληρωματικότητας με άλλα κοινοτικά μέσα ανάπτυξης και συνεργασίας και λοιπές δραστηριότητες των κρατών μελών. Οι προβληματισμοί που αφορούν τις επιπτώσεις και τη συμπληρωματικότητα, διατυπώθηκαν στο πλαίσιο των γενικών πολιτικών σχέσεων μεταξύ της Ένωσης και των τρίτων χωρών. Για να παρασχεθεί η δυνατότητα στην Επιτροπή να διασφαλίσει ότι η στρατηγική της θα είναι συνεπής και θα μπορέσει να δώσει επί τόπου μετρήσιμα αποτελέσματα, δεν προβλέπεται για το άμεσο μέλλον ουσιαστική αναθεώρηση του καταλόγου των χωρών στόχου.

Εντούτοις, όσον αφορά τη συμπληρωματικότητα σε σχέση με άλλα κοινοτικά μέσα συνεργασίας, θα πρέπει ναπογραμμιστεί το γεγονός ότι το πρόγραμμα MEDA προβλέπει σημαντικά κονδύλια για την κοινωνία των πολιτών σε αρκετές χώρες, όπως στην Αίγυπτο και την Ιορδανία, καθώς και τη στήριξη των μέτρων που αποσκοπούν στη βελτίωση της χρηστής διακυβέρνησης. Στο πλαίσιο του προγράμματος MEDA, συγκεντρώνονται επίσης, σε συνεργασία με αρκετούς μεσογειακούς εταίρους, σημαντικά κονδύλια για τη στήριξη της μεταρρύθμισης που αφορά τον εκδημοκρατισμό, σε τομείς όπως είναι το δικαστικό σύστημα.

Επιπλέον, η Επιτροπή θα επιθυμούσε ναπενθυμίσει το γεγονός ότι η κοινωνία των πολιτών σε όλες τις τρίτες χώρες, συμπεριλαμβανομένων όλων των μεσογειακών εταίρων, είχε τη δυνατότητα ναποβάλει προγράμματα, στο πλαίσιο όλων των προσκλήσεων για τηνποβολή θεματικών προτάσεων, που προκηρύχθηκαν κατά το 2002 δυνάμει του ΕΠΔΑΔ.

Οι εν λόγω προσκλήσεις αφορούσαν τα ακόλουθα θέματα:

α) τηνποστήριξη της κατάργησης της θανατικής ποινής·

β) την κατάργηση των βασανιστηρίων και τη χορήγηση ενίσχυσης για τα θύματα βασανιστηρίων·

γ) την καταπολέμηση της ατιμωρησίας και την προώθηση της απονομής δικαιοσύνης σε διεθνή κλίμακα·

δ) την καταπολέμηση του ρατσισμού και της ξενοφοβίας, καθώς και των διακρίσεων σε βάρος εθνικών μειονοτήτων και αυτοχθόνων πληθυσμών.

(1) COM(2001)252 τελικό.

(2) Έκθεση Lenz σχετικά με τη δημιουργία ενιαίας συντονιστικής διάρθρωσης στο εσωτερικό της αρμόδιας Επιτροπής για θέματα Ανθρωπίνων Δικαιωμάτων και Εκδημοκρατισμού, (PE 220.735 τελικό, της 4.12.97· Έκθεση Imbeni σχετικά με την έκθεση της Επιτροπής περίλοποίησης δράσεων προώθησης των ανθρωπίνων δικαιωμάτων και του εκδημοκρατισμού (για το έτος 1995), COM(96)672 τελικό — C4-0095/97, PE 223.610/τελικό, της 2.12.1997· Έκθεση Ρουμπάτη — COM(95)567 τελικό — C4-0568/95, PE 228.009 τελικό, της 6.11.1998.

(3) Πορίσματα του Συμβουλίου σχετικά με το ρόλο της Ευρωπαϊκής Ένωσης στην προώθηση των ανθρωπίνων δικαιωμάτων και του εκδημοκρατισμού σε τρίτες χώρες, Λουξεμβούργο, 25 Ιουνίου 2001.